Draft:Ka te trga

Ka te trga (navadno stilizirano KA TE TRGA) je tričlanska slovenska glasbena skupina iz Murske Sobote, ki ustvarja alt-rock glasbo. Skupino sestavljajo pisec, vokalist in kitarist Tine Lukač, basist Matevž Filipič in bobnar Andrej Jablanovec. Ime skupine je zapisano v prekmurskem narečju in se v knjižni jezik prevaja kot "Kaj ti je?" Besedila pišejo v prekmurskem narečju, sami pa za žanrsko kategorizacijo svoje glasbe uporabljajo skovanko "Lecture rock".

Zgodovina
Skupino so leta 2020 ustvarili Tine Lukač, Matevž Filipič in Vitja Rodež. Skupina je 20. maja 2022 nastopila na Maratonu treh src. Istega leta so nastopili tudi na Grossmannovem festivalu filma in vina. 11. novembra 2022 so se udeležili glasbenega tekmovanja Špil liga, kjer se jim ni uspelo prebiti v drugi krog.

10. novembra so izdali svoj prvi singel "Vuhun", mesec kasneje, 10. decembra pa so izdali EP "Đumbus", na katerem so se pojavile skladbe "Stih črnila", "Vuhun (Album version)", "Vsi proti vsen" in "Božja mater". Predstavitev mini albuma je potekala v Mladinskem centru v Gornji Radgoni.

V začetku leta 2024 je skupino zapustil bobnar Vitja Rodež. Zamenjal ga je Andrej Jablanovec. Skupina je v letu 2024 napovedala izdajo albuma.

Člani
Trenutni člani:


 * Tine Lukač, vokal in kitara
 * Matevž Filipič, bas kitara
 * Andrej Jablanovec, bobni

Nekdanji člani:


 * Vitja Rodež, bobni

Diskografija
Singli:


 * Vuhun (2023)

EP-ji:


 * Đumbus (2023)

Albumi:


 * / (2024)